**\*shels** é unha banda británico-estadounidense de rock progresivo formada en 2003. A banda ten sido descrita como un supergrupo da escena underground británica, xa que tivo en varias ocasións entre os seus compoñentes a membros de grupos como Mahumodo, Devil Sold His Soul, Eden Maine e Fireapple Red.

Historia
--------

A banda formárona en 2003 o vocalista e compositor Mehdi Safa e o batería Tom Harriman despois da separación do seu anterior grupo, Mahumodo. \*shels colleu o seu nome do EP de 1999 de Mahumodo chamado *Shels*. A banda publicou o EP *Wingsfortheirsmiles* en 2004 a través do selo Shelsmusic, unha discográfica fundada por Safa en 2002. \*shels publicou o seu álbum de estrea, *Sea of the Dying Dhow*, o 18 de xuño de 2007 en colaboración con Undergroove Records. O disco recibiu críticas positivas e foi nomeado un dos mellores álbums de 2007 pola revista *Rock Sound.* A banda xirou polo Reino Unido en xuño e xullo dese ano para promocionar o álbum, actuando con varios grupos como Bossk e The Ghost of a Thousand. A xira incluíu unha actuación no GuilFest, onde a banda compartiu escenario con My Vitriol e Zico Chain.

O segundo EP da banda, *Laurentian's Atoll*, foi publicado en novembro de 2007. Este estaba formado por versións remasterizadas das tres cancións de *Wingsfortheirsmiles*, catro novas gravacións e unha versión estendida de "water", do álbum *Sea of the Dying Dhow*. A banda comezou unha segunda xira británica en novembro de 2008, que incluíu unha actuación no Damnation Festival, onde compartiu escenario con Cathedral e Devil Sold His Soul. O día 27 de xuño de 2011 \*shels editou o seu segundo álbum de estudio, *Plains of the Purple Buffalo*.

Discografía
-----------

### Álbums de estudio

| Álbum | Ano | Selo |
| --- | --- | --- |
| *Sea of the Dying Dhow* | 2007 | Undergroove, Shelsmusic |
| *Plains of the Purple Buffalo* | 2011 | Shelsmusic |

### EPs

| Álbum | Ano | Selo |
| --- | --- | --- |
| *Wingsfortheirsmiles* | 2004 | Shelsmusic |
| *Laurentian's Atoll* | 2007 | Undergroove, Shelsmusic |

Véxase tamén
------------

### Ligazóns externas

* MySpace da banda

Notas
-----

1. ↑  "INTERVIEW - Mehdi Safa (\*shels) | LOVE-IT-LOUD.com". *web.archive.org*. 2011-01-06. Arquivado dende o orixinal o 06 de xaneiro de 2011. Consultado o 2019-10-26.
2. ↑  Debibel (ed.). "Interview: Mehdi Safa (shelsmusic)". Consultado o 4 de xaneiro de 2018.
3. ↑  Discogs (ed.). "\*Shels ‎– Sea Of The Dying Dhow". Consultado o 4 de xaneiro de 2018.
4. ↑  "\*shels - Sea of the Dying Dhow (album review ) | Sputnikmusic". *www.sputnikmusic.com*. Consultado o 2019-10-26.
5. ↑  "Blistering.com Review: \*Shels - Sea Of The Dying Dhow". *archive.is*. 2012-07-20. Arquivado dende o orixinal o 20 de xullo de 2012. Consultado o 2019-10-26.
6. ↑  "Top 75 Albums of 2007". *Rock Sound* (104): 24. 25 de decembro de 2007
7. ↑  "Guilfest 2007 lineup". *web.archive.org*. 2012-02-25. Arquivado dende o orixinal o 25 de febreiro de 2012. Consultado o 2019-10-26.
8. ↑  "Damnation Line-up Unravels". *Rock Sound* (114): 10. Outubro de 2008

|  |  |
| --- | --- |
| Control de autoridades | 
* Wd: Q3481854
* AllMusic: mn0002172557
* Discogs: 1616234
* Genius: Shels
* MusicBrainz: ID
* Songkick: 312160

 |